उनको जीवनको अन्तिम लक्ष्य नै समाजसेवा हो । मान्छेको अन्तिम यात्रा कहिले र कसरी हुन्छ भन्ने कुनै ग्यारेन्टी छैन । त्यसैले उनले संस्था खोलेर काम गर्न थालेका हुन् । आफ्नो संस्थालाई सहयोग गरिदिनु पर्‍यो भन्दै उनी हिँड्ने मान्छे होइनन् । आफूले भ्याएसम्म सहयोग गर्ने उनले प्रस्ट्याए । मिलन फाउन्डेशनले राम्रो काम गरेको छ है भनेर आफ्नो संस्थामा आउन खोज्ने मानिसहरुसँग उनी हातोमालो गरेर अगाडि बढ्न तयार छन् । स्वेच्छाले मिलन फाउन्डेशनमार्फत् काम गर्न चाहनेका लागि सधैं ढोका खुला रहेको उनले बताए ।
